Хай Флэйм пцIэгъуэплъыр
Урысей Федерацэм и Президентым и саугъэтым щыщIэбэна шыгъажэ Москва и ипподром нэхъыщхьэм иджыблагъэ щекIуэкIащ. Къэралым и шы заводхэм я зэпеуэм Малкэм ещанэ увыпIэр къыщихьащ. ПцIэгъуэплъ инджылыз шы лъэпкъ къабзэ Хай Флэйм метр 1800 гъуэгуанэр къыщызэпичым, мащIэ дыдэ- кIэ пашэм къыкIэрыхуауэ аращ.
Къэбэрдей-Балъкъэрым ишхэр зэпеуэ лIэужьыгъуэу тхум хэтащ, ауэ ехъулIэныгъэ зыIэрызыгъэхьар Хай Флэйм и закъуэщ.
Зэхьэзэхуэм кърихьэлIахэм зэрыжаIамкIэ, пщIэ зиIэ мыпхуэдэ шыгъажэхэр шы гъэхъуным зегъэужьыным утезыгъэгушхуэщ, гукъыдэж къозытщ, сэбэп зыпылъщ. Абыхэм къызэрыхагъэщамкIэ, илъэс къакIуэ КъБР-м и шыгъажэхэм зэпеуэм ехъулIэныгъэ щаIэн папщIэ я гуащIэ еблэжынукъым.
КъБР-м Мэкъумэш хозяйствэмкIэ и министерствэм
и пресс-IуэхущIапIэ.
